o
Lasten keidas Praise Club TV
8. Sama Jeesus kaikkialla
Tervetuloa Praise Clubin TV-studioon.
Tämänpäiväisessä ohjelmassamme olemme kansainvälisiä.
Tutustumme nimittäin muihin maihin, -
tai oikeastaan yhteen maahan.
Tapaamme henkilön, joka on asunut kaukana muutaman vuoden.
Ja kuulemme mitä hänellä on kerrottavanaan.
Ennen kuin tapaamme hänet, käymme navetassa -
tapaamassa Majrosia ja Åkea.
Raamatussahan on joitakin sellaisia sanoja, -
jotka voivat olla vaikeita ymmärtää.
Åkelle on tänään sekoittanut sanat oikein kunnolla.
Kuten tavallista.
Tässä he tulevat.
On niin hauskaa olla kanssanne
Millainen ilo kupliikaan sisälläni
On niin hauskaa, hauskaa
Olen niin iloinen, että -
saan olla kanssanne joka päivä
Ihmisten kalastaja
Hei kaikki!
Onpa hauskaa nähdä teidät taas!
Katso Åke, he ovat tulleet!
Mutta Åke, mitä oikein puuhaat?
Olen pyydystänyt itseni.
Åke-kiltti, miksi olet kietonut itsesi verkkoon?
Odotahan, niin autan sinua.
Voi kiitos.
Et kai ole menossa kalastamaan?
En. Aasit eivät syö kalaa.
Se maistuu uskomattoman kamalalta.
Aiotko sitten kalastaa kissaa varten?
En. - No mutta, mitä sitten oikein teet?
Etkö voi hyvin?
Oletko saanut tällin päähäsi?
Ajattelin mennä naapurin luokse.
Ja mitä aiot tehdä verkolla?
No mutta, etkö lainkaan käsitä?
Etkö ole lukenut Raamatusta, -
että Jeesus tekee meistä ihmisten kalastajia.
Juu, olenhan minä.
Mutta Jeesus ei tarkoittanut, että kalastaisimme ihmisiä verkoilla.
No, virvelillä sitten.
Ei, sen täytyy tietenkin olla mato-onki.
Kuinka oikeastaan pitäisi toimia?
Miksi ihmeessä Hän tahtoo, että me kalastamme ihmisiä?
En oikein ymmärrä tätä.
Arvelen, että se oli tärkeää, koska Jeesus sanoi niin.
Siksi ajattelin, että on parasta ryhtyä toimeen.
Jeesus tarkoitti, että "kalastamme" ihmisiä siten, -
että he alkavat uskoa Jeesukseen.
Ihminenhän ei pääse taivaaseen, -
jos hän ei usko Jeesukseen ja tunne Häntä.
Se ei riitä, että ollaan kilttejä ja syödään heinäkaukalo tyhjäksi.
Se verkko, jolla meidän tulee kalastaa ihmisiä, on näkymätön.
Luulen, että Jeesus tarkoitti sellaista verkkoa, joka -
on tehty rukouksista, rakkaudesta, viisaista sanoista, -
vieraanvaraisuudesta, ruoasta, kahvista, naurusta ja kyynelistä.
Kun ihmisiä "kalastetaan" sillä tavalla, että he ovat -
rakkauden ympäröimiä, he alkavat uskoa Jeesukseen ja pelastuvat.
No niin, nyt käsitän! Miten hölmö olenkaan, -
kun ajattelin lähteä naapurin luo tavallisella verkolla.
Kutsumme hänet tänne kahville -
ja kerromme muutamista rukousvastauksista.
Voin kertoa siitä, kun sinulla oli utaretulehdus.
Muistatkos? Rukoilin puolestasi ja tulit terveeksi noin vain.
Se tuntuu itse asiassa vähän kiusalliselta.
Mielestäni utaretulehdus on yksityisasia.
Kerro jostakin muusta sen sijaan.
Voin kertoa siitä, kun keitin kerran aivan liian vahvaa kahvia.
Sitä ei voinut juoda laisinkaan.
Rukoilin Jeesusta, ja sinä keksit laittaa kuumaa vettä kahviin.
Ja sitä pystyikin yhtäkkiä juomaan.
Aivan kuten silloin, kun Jeesus muutti veden viiniksi.
Åke, on varmaankin parasta, että juomme kupilliset kahvia heti, -
niin ajatukset kirkastuvat ennen kuin kutsumme naapurin tänne.
Kyllä kiitos!
Mieti miten hupsu olin, kun luulin verkkoa käytettävän -
ihmisten kalastamiseen. Olisi pitänyt käyttää haavia.
Voi hyvänen aika!
Ilmeisesti nyt tarvitaan enemmän kuin kupillinen kahvia.
Hei vaan kaikki! Voikaa hyvin!
Hei hei!
Ja miettikääpä, että on parempi kala haavissa kuin hiiri silmässä.
Nyt tapaamme yhden kollegani.
Hän työskentelee kanssani samassa paikassa.
Jokunen vuosi sitten hän oli poissa neljän vuoden ajan.
Voidaankin kysyä, että mitä hän teki noiden vuosien aikana.
Ensin hän meni kouluun, ja valmistui lähetystyöntekijäksi.
Sitten hän opiskeli uuden kielen.
Sen jälkeen hän muutti kauas pois Suomesta muutaman vuoden ajaksi.
Hän kertoo nyt meille millaista oli olla lähetystyössä eräässä -
köyhässä maassa, jossa asiat eivät toimi yhtä hyvin kuin täällä.
Hanna haastattelee häntä.
Praise Club tapaa lähetystyöntekijän
Nyt tapaamme Christinen.
Hän on ollut lähetystyöntekijänä neljä vuotta Etiopiassa.
Suomesta ja Ruotsista katsottuna Etiopia sijaitsee täältä etelään, -
kunnes tulemme Afrikkaan saakka. Täällä on Etiopia.
Etiopiassa hän on työskennellyt muun muassa orpolasten parissa.
Seuraavaksi Christine saa kertoa itse.
Ole hyvä, Christine. - Kiitos, Hanna.
Katselemme kuvia Dessien alueen toimintakeskuksesta.
Tässä kuvassa lapset liimaavat ja leikkaavat jotakin.
Tässä taas nikkaroidaan ja veistellään.
Toimintakeskuksessa on siis myös mahdollista tehdä käsitöitä.
Joskus myös urheillaan, pelataan esimerkiksi jalkapalloa.
Mitäs muuta...?
Joskus myös viljellään vihanneksia.
Välillä opiskellaan myös Raamattua. Musiikkia unohtamatta.
Kaikkea mahdollista. Kirjastosta voi lainata kirjoja.
Miksi toimintakeskus on oikeastaan perustettu?
Etiopian kouluissa ei ole juuri ollenkaan käytännön oppiaineita.
Siellä ei piirretä, leikata tai maalata, eikä siellä ole musiikkia.
Mielestämme lasten tulee oppia myös sellaisia asioita.
Ne ovat asioita, joita tarvitsee osata.
Se on yksi asia, mitä toimintakeskuksessa tehdään.
Joskus käymme myös retkillä.
Tässä kuvassa olemme retkellä vuorella.
Vuori sijaitsee Dessien kaupungin ulkopuolella.
Se on yli 3000 metriä korkea.
Melko korkea. - Kyllä.
Hyvä korkeanpaikanleiri.
On ollut hauskaa virkata ja neuloa, -
mitä monet tytöt eivät ole aiemmin osanneet.
Minkä ikäisiä toimintakeskukseen tulevat lapset ovat?
Nuorimmat ovat ehkä noin 7-8 -vuotiaita.
Vanhimmat ovat ehkä 20.
Kaikki lapset ovat mukana kummiprojektissamme, -
jossa toimimme yhdessä Mekane Yesus -kirkon kanssa.
Toimintakeskukseen tulevat lapset ovat orpoja.
Sen vuoksi voi olla myös hyvä viettää aikaa aikuisen kanssa.
Aikuinen voi opettaa heille paljon asioita, joita he eivät osaa itse.
Miksi täällä on heinää lattialla? Mehän olemme sisällä.
Heinää ripotellaan lattialle aina kun on juhlat.
Tänne on katettu kahvia, joten meillä on juhlat.
Aina uutena vuotena, jouluna ja pääsiäisenä -
on tapana kattaa ja syödä hienosti, sekä pitää kahviseremonia.
Silloin lattialla on heiniä. Tässä on kahvipannu ja kaikki.
Heinät näyttävät hienoilta ja tuoksuvat hyviltä.
Etiopiassa uutta vuotta juhlitaan syyskuussa.
Kaikki juhlivat uutta vuotta.
Uutena vuotena lapset saavat uusia vaatteita.
He ovat silloin tosi hienoina, koska on juhlat.
Joulua ja pääsiäistä juhlivat ne, jotka ovat kristittyjä.
Silloin syödään paljon kaikkea hyvää.
Sitä ennen on ollut nimittäin paasto, -
jolloin ei ole syöty lihaa eikä juotu maitoa pitkään aikaan.
Sitten kun tulee pääsiäinen tai joulu, niin juhlitaan.
Ruoan jälkeen vuorossa on kahvi.
Katsotaanpa mitä hyllystä löytyy.
Tämä on risti.
Olen ostanut sen Etiopiasta.
Etiopia on ollut pitkään kristillinen maa.
Heti 300 vuotta Kristuksen jälkeen Etiopiasta tuli kristillinen maa.
Yksi maailman ensimmäisistä. Sen ristin olen ostanut sieltä.
Pyhäkoulussa, jossa olen melko usein mukana, -
lapset tietävät todella paljon rististä ja sen merkityksestä.
Jos pyhäkoulussa kysytään vaikkapa jotakin edelliskerran -
Raamatun kertomuksesta, lapset tietävät todella paljon Raamatusta.
He osaavat kertoa, mutta myös soveltaa kertomuksia.
He tietävät, mitä jokin asia Raamatussa tarkoittaa elämässä.
Jos jotakuta pyydetään rukoilemaan pyhäkoulussa, -
esimerkiksi näin: "Johannes, voisitko rukoilla?"
Silloin 7-8 -vuotias Johannes nousee rukoilemaan.
Sen hän on ehkä oppinut pyhäkoulussa, tai myös kotona.
Kun olin viimeisenä sunnuntaina jumalanpalveluksessa Dessiessä, -
minua pyydettiin eteen alttarille, ja vanhimmat rukoilivat puolestani.
Sen jälkeen he pyysivät eteen kaikki pyhäkoululapset.
Vanhimmat kysyivät siellä täydessä kirkossa, -
että tahtoisiko joku lapsista rukoilla puolestani.
Yksi pojista tahtoi ja rukoili puolestani kovaan ääneen.
Kirkko oli ihan täynnä, ja se tuntui tosi hyvältä.
Kuinka mukavaa!
Sinulla on laukku mukanasi. Voitko näyttää, mitä siellä on?
Toki. Tämä laukku on muuten käsin tehty.
Näitä laukkuja käytetään torilla.
Niihin voi laittaa kaikki ostamansa tavarat, -
kuten perunat ja porkkanat. Tässä laukussa on vaatteita.
Tämä on ulkovaate.
Etiopiassa voi olla hyvin kylmää öisin.
Silloin on hyvä olla yllä jotakin lämmintä.
Tämä on hyvin lämmin vaate, johon kääriytyä.
Etiopian ylängöt, missä olen asunut, -
ovat 2600 metriä merenpinnan yläpuolella.
Niin korkealla voi tulla hyvin kylmä yöllä.
Esimerkiksi syyskuussa mittari voi näyttää lähemmäksi nollaa.
Joskus olen jopa joutunut raaputtamaan jäätä ikkunaruuduista.
Silloin tarvitaan lämpimiä vaatteita.
Muuten on lämmintä ja kaunista.
Heinä-elokuusta syyskuun puoleenväliin on sadekausi.
Päivisin ja öisin on sateista ja pilvistä.
Silloin on vain noin 15 astetta lämmintä koko ajan.
Silloin on mukava olla lämmintä päällä.
Täällä on lisääkin. Tässä on tällainen mekko.
Katsotaanpa, millaista muotia tämä on.
Tällainen.
Valkoista väriä käytetään usein.
Luulen, että se johtuu siitä, että Etiopia on ollut
kristillinen maa niin pitkään.
Kirkkoon mennessä pukeudutaan usein valkoiseen.
Tällaiseen vaatteeseen pukeudutaan, kun on juhlat tai juhlapyhä.
Usein vaatteeseen on kirjailtu tällainen risti.
Onko joku lapsista jäänyt erityisen hyvin mieleesi?
Luulenpa, että Fasika on sellainen.
Fasika tarkoittaa muuten pääsiäistä.
Fasika on 13-vuotias, ja hänellä oli syntymäpäivät äskettäin.
Hän on suurenmoinen ryhmän vetäjä.
Hän pitää pyhäkoulua.
Hänestä tulee vielä varmasti evankelista tai pappi.
Hän on todella taitava lasten kanssa.
Hän pulppuaa energiaa.
Hän tulee aina minut nähdessään juttelemaan.
Hän osaa hieman englantia, ja minä osaan amharan kieltä.
Lisäksi hän tykkää pelata jalkapalloa.
Hän kuuluu koulun jalkapallojoukkueeseen.
Hän on hyvin etevä muissakin urheilulajeissa.
Kaikkein mukavinta on, että hän on myös rukousihminen.
Hän pitää rukoilemisesta ja tietää, että -
kun rukoillaan, niin silloin Jumala kuulee.
Mitä oikein sanoit?
Sanoin kuten lapset Dessiessä sanoivat minulle, -
kun olin matkustamassa pois: -
"Jeesus pitää teistä, Jumala teitä siunatkoon."
Christinen kanssa jutellessani olen oivaltanut, että -
eri puolilla maailmaa asuvat lapset ovat hyvin samanlaisia.
He leikkivät ehkä eri leikkejä.
Heillä on ehkä erilaisia leluja.
He puhuvat ehkä eri kieltä.
Tai heillä on ehkä erivärinen iho.
Mutta uskon, että sisimmältään kaikki lapset ovat samanlaisia.
Luulen, että kaikilla on samanlaisia unelmia, ja -
samanlaisia odotuksia elämältä.
Ehkä samoja pelkojakin.
Toinen asia, jonka olen huomannut puhuessani Christinen kanssa, on -
että Jeesus on samanlainen kaikkialla.
Samaa Jeesusta rukoillaan niin Etiopiassa kuin Suomessakin, -
sekä Ruotsissa, Kiinassa ja Kanadassa.
Raamatussa sanotaan myös, että Jeesus on sama -
eilen, tänään ja iankaikkisesti.
Mielestäni on tosi kivaa, ettei Hän muutu.
Silloin voidaan nimittäin tietää, -
että Raamatun sana pitää edelleen paikkansa.
Se tarkoittaa myös sitä, että -
Jeesuksen voi oppia tuntemaan lukemalla Raamattua.
Nyt katsomme musiikkivideon.
Tänään vuorossa on laulu nimeltä Jumala, Sinä olet Jumala.
Se käsittelee sitä, että Jumala on ainoa, joka on Jumala.
Hän on se, joka on luonut kaiken, ja joka pitää huolta kaikesta.
Sekin on turvallista tietää.
Video tulee nyt.
JUMALA, SINÄ OLET JUMALA
Jumala, Sinä olet Jumala Vain Sinä, Jumala, olet Jumala
Ja ylistän Sinun nimeäsi
Jumala, Sinä olet Jumala Ei kukaan muu kuin Sinä
Ja ylistän Sinun nimeäsi
Olet ylhäällä avaruudessa Olet kanssamme maassa
Puhut sydämessäni ja Raamatun sanassa
Jumala, Sinä olet Jumala Ja ylistän Sinun nimeäsi
Jumala, Sinä olet Jumala Vain Sinä, Jumala, olet Jumala
Ja ylistän Sinun nimeäsi
Jumala, Sinä olet Jumala Ei kukaan muu kuin Sinä
Ja ylistän Sinun nimeäsi
Olet ylhäällä avaruudessa Olet kanssamme maassa
Puhut sydämessäni ja Raamatun sanassa
Jumala, Sinä olet Jumala Ja ylistän Sinun nimeäsi
Jumala, Sinä, joka luot, mitä tahdot
Jumala, Sinä, jonka vuoksi kaikki on luotu
Jumala, kukaan ei ole kaltaisesi
Joo, sen tiedän ja siksi tässä laulan
Jumala, Sinä olet Jumala Vain Sinä, Jumala, olet Jumala
Ja ylistän Sinun nimeäsi
Jumala, Sinä olet Jumala Ei kukaan muu kuin Sinä
Ja ylistän Sinun nimeäsi
Olet ylhäällä avaruudessa Olet kanssamme maassa
Puhut sydämessäni ja Raamatun sanassa
Jumala, Sinä olet Jumala Ja ylistän Sinun nimeäsi
Jumala, Sinä, joka luot, mitä tahdot
Jumala, Sinä, jonka vuoksi kaikki on luotu
Jumala, kukaan ei ole kaltaisesi
Joo, sen tiedän ja siksi tässä laulan
Jumala, Sinä olet Jumala Vain Sinä, Jumala, olet Jumala
Ja ylistän Sinun nimeäsi
Jumala, Sinä olet Jumala Ei kukaan muu kuin Sinä
Ja ylistän Sinun nimeäsi
Olet ylhäällä avaruudessa Olet kanssamme maassa
Puhut sydämessäni ja Raamatun sanassa
Jumala, Sinä olet Jumala Ja ylistän Sinun nimeäsi
Tässä oli tämänpäiväinen tarjontamme.
Näimme vähän erilaisia tapoja ihmisten kalastamiseen.
Luulenpa, että Christinen tapa oli toimivampi kuin Åken.
Näemme ehkä taas viikon päästä.
Voikaa hyvin siihen saakka ja hei hei!
Suomennos: Anna-Kaisa Penttinen
Muutama sana aikuisille.
Praise Club kuuluu suomenruotsalaiseen -
Keidasliikkeeseen.
Joukkomme koostuu noin 15 eri-ikäisestä nuoresta.
Nuorin on 16, vanhin päälle 50.
Liikumme erilaisissa yhteyksissä eri seurakunnissa, -
ja järjestämme lasten tilaisuuksia.
Kohdatessamme lapsia tahdomme opettaa heille kolme asiaa.
Ensinnäkin tahdomme lapsien oppivan ylistämään koko kehollaan.
Uskomme, että Jumala on antanut meille lihakset, ja -
jalat ja kädetkin voivat olla mukana kunnioittamassa Häntä.
Tahdomme lapsien myös oppivan luottamaan Raamattuun.
Siksi tahdomme tarjota hyvää Raamatun opetusta.
Uskomme, että koko Raamattu on Jumalan sanaa.
Lisäksi painotamme rukousta.
Rukoilemme yhdessä lasten kanssa, heidän puolestaan, ja -
tahdomme heidän oppivan myös rukoilemaan itse.
Tahdomme antaa heille työkalut omaa uskoa varten.
Toiseksi tahdomme inspiroida lastenohjaajia ja vanhempia.
Usein seurakunnissa lapsityö on sysätty yhdelle työntekijälle -
tai muutamille vapaaehtoisille.
Me uskomme, että opetuslapsen kasvattaminen on -
koko seurakunnan tehtävä.
Afrikkalainen sananlasku sanoo, että lapsen kasvattamiseen -
tarvitaan koko kylä.
Me uskomme, että opetuslapsen kasvattamiseen -
tarvitaan koko seurakunta.
Tällä tavoin tahdomme inspiroida lastenohjaajia ja vanhempia -
kehittämään seurakuntien lapsityötä.
Kolmanneksi valmistamme erilaisia materiaaleja kuten -
CD- ja DVD-levyjä sekä TV-ohjelmia.
Työkielemme on ruotsi.
Jos tahdotte meidän vierailevan seurakunnassanne, -
älkää epäröikö ottaa yhteyttä.
Periaatteessa emme veloita mitään, -
ellei jonkun täydy ottaa virkavapaata päästäkseen mukaan.
Toivomme kuitenkin, että pystytte tarjoamaan -
matkat, ruoan ja yösijan.
On myös mahdollista tukea työtämme taloudellisesti.
Kotisivuiltamme löydätte tarkempaa tietoa siitä, -
kuinka ottaa yhteyttä tai tukea työtämme.
Toivomme, että voisimme kaikki auttaa toisiamme -
kasvattamaan lapsia seurakunnissamme.
Kiitos.